Imádság a cserkésztörvény megtartásáért 1.
1
Rendeljetek
Magyar Cserkészt!
1
2002-es bélyegek
1
Országos választmányi
Közgyűlés
2
Az V. kerület története
3
Fotópályázat
4
Kerületi regösnap
4
Az első Újság—Sükösdön
4
St-képzés
5
Betyárpróba az 550-eseknél
5

A Magyer Cserkészszövetség V. Kerületének hivatalos lapja. Megjelenik aktualitás és igény szerint. Főszerkesztő: Dr. Laurinyecz Mihály Cím: 6723 Szeged, Tátra tér 5. Tel.: 62-483-750 E-mail: laurin@deltav.hu; http://www.cserkesz.hu/otker

Számunk tartalmából

„sodrásban”

V. kerületi cserkészkörlevél

2002. Június 10.

I. évfolyam 6. szám

2. Oldal

I. évfolyam 6. szám

5. oldal

I. évfolyam 6. szám

2002-es Bélyegek—Közvetlenül az országos tisztújító választás előtt kaptuk meg a 2002-es bélyegeket. Ezeket eljuttattuk azoknak a csapatoknak, amelyek beküldték a 2001-es jelentésüket és tagdíjukat is befizették. Reméljük, hogy hamarosan a többi csapat is kézhezkaphatja bélyegeit. A Kerületi Vezetőség úgy döntött, hogy azok a csapatok, amelyek adminisztratív kötelezettségüknek, illetve anyagi kötelezettségüknek nem tettek eleget, egy-egy bélyeget kapnak. A többit a rendezés után kapják meg.

Imádságok a cserkésztörvények megtartásáért
1. A cserkész egyeneslelkű, és feltétlenül igazat mond.
Istenünk, prófétáid által kijelentetted, hogy hozzánk vezető útadat elő kell készíteni: „egyenessé kell tenni ösvényeidet” (Iz 40,4). A Te szavad kinyilatkoztatás, a Te Igéd a Második Isteni Személy. „Igen, ó Uram, Istenem, te Isten vagy, és a e szavad igazság.” (2Sám 7,28) Ha méltó akarok lenni Hozzád, aki nevemen szólítottál, és meghívtál engem szolgálatodra, akkor nekem is egyenessé kell lennem, és minden szavam csak igaz lehet. Segíts, Uram, hogy az áldozatot és munkát soha ne akarjam görbe utakon megkerülni, szavaim és tetteim mindig helytállóak legyenek, felelősségemet vállalja, becsületemre, mint drága kincsre vigyázzak.
(részlet a Ft. Turcsik György:
Cserkészek imafüzete
Megjelent: Kerekes, Budapest, 2001)

St – hivatásfelkészítő !!!
Eddig még csak egy személy jelentkezett! :-(
Ugye minden vágyad, hogy segédtiszt legyél???
Akkor ne késlekedj, jelentkezz azonnal a képzésre és vegyél részt a IV.-V.kerület által meghirdetett hivatásfelkészítő táboron, Székesfehérvár közelében, 2002. július 14 - 20. között.
Jelentkezési feltételek: őv – képesítés
betöltött 18. életév
csapatparancsnoki ajánlás
önéletrajz
lelkivezetői ajánlás
A jelentkezést még megteheted június 20–ig az alábbi címen: Tamás Márta ( tamasma@freemail.hu) 6346 – Sükösd Dózsa Gy. út 167.

Kerületünk története—Feketű Józsi Bácsi tollából

Szeretnénk bíztatni a csapatokat, hogy minél többen rendeljétek meg a Magyar Cserkészt. Tudjátok, hogy nehéz az előrehaladás szellemi, szakmai gyarapodás, tapasztalatcsere nélkül!

Részletek a MCSSZ 2002. május 25-i Közgyűléséről
Ima és a cserkészinduló eléneklése után Roszmusz András emelkedik szólásra és bejelenti, hogy Gyulay Endre főtiszteletű püspök úr a közgyűlésen elfoglaltsága miatt nem tud részt venni. Ez alkalomra írt leveléből a mb. elnök felolvas egy részletet.
A számvizsgáló bizottság jelentésére várakozva a kgy. meghallgatja Roszmusz András néhány – preambulum jellegű – gondolatát a magyar nép átalakuló állapotáról, s benne a cserkészet sorsának formálódásáról. Egy bizonyos: a jó Isten formálja az életeket, a cserkészetnek ő adta Bi –Pi-t.
Elnöki beszámoló (Dr. R.A.):
Az elmúlt év a cserkészet fennmaradásáért folytatott küzdelem éve volt.
A) Negatív jelenségek – 14 pontban összefoglalva
B) Intézkedések: 13 pontban összefoglalva
Ügyvezető elnöki és gazdasági beszámoló (Legeza László): 13 pontban összefoglalva
Ebből az első:
1.) Elődje nem vállalkozott írásbeli átadásra;
Az ügyvezető elnök gazdasági beszámolója (Legeza L.): 2 pontban összefoglalva
A közgyűlés a gazdasági beszámolót 10 „nem” szavazattal, 15 „tartózkodás” mellett elfogadta.
A MCSSZ vezetőtisztjének beszámolója ( Kispál György)
A közgyűlés a vezetőtiszti beszámolót 10 „tartózkodás” mellett elfogadta.
Közgyűlés az általános és gazdasági beszámolót – beleértve a határozati javaslatot is – 1 „nem” szavazattal, 8 „tartózkodás” mellett elfogadta.
A felügyelő bizottság beszámolója (Csermely László)
A Kgy. a felügyelő-bizottsági elnök beszámolóját 1 „nem” szavazattal, 6 „tartózkodás mellett elfogadta.
A 2002 évi költségvetési tervet – megjelent részleteiben a VL- ban – a Kgy. 2 „nem” szavazattal, 15 „tartózkodás” mellett elfogadta.
Külügyi beszámoló:
A közgyűlés a külügyi beszámolót 1 „tartózkodás” mellett elfogadta.
Az OIB beszámolója (Dragon Faragó Lajos)
A nevelés a cserkészmozgalom alapfeladata, amely a csapatokban illetve az őrsökben zajlik. Ezt a feladatot általában jól végezzük, de sajnos az elmúlt nyáron sok csapat nem vitte táborozni a tagjait (sátorhiányra, egyéb okokra hivatkozva).
Nagyon fontos a megfelelő vezetőképzés- és továbbképzés, komoly eredmény, hogy most 18 személy nyerte el a tiszti fokozatot. Az OIB a tisztképzést a továbbiakban is kiemelten fontosnak tartja.
Hangsúlyozza, hogy a munkát meg kell szervezni, hogy ne napról-napra éljünk!
Örvendetes a Magyar Cserkész megújulása, a Vezetők Lapja jelenlegi formában és tartalommal betöltött funkciója. Fontos lenne a nagyobb példányszámban történő megrendelések elérése.
A közgyűlés az OIB elnökének beszámolóját 3 „nem” szavazattal, 7 „tartózkodás” mellett elfogadja.
A Jelölő Bizottság beszámolója (Pokorny J.)
A jelölőbizottság elnöke az egyes tisztségekre való jelöléseket a Vezetők Lapjában közzétett adatok szerint ismerteti. SZAVAZÁS
A folytatásban szót kap Vastag Gábor segédtiszt, akit a felállítandó díszegység parancsnokául jelölt a Szövetség.
Bokody József felszólalásában a MCSSZ fennállása 90. évfordulójának megünneplésével kapcsolatban jelzi, hogy a Szövetség ünnepi közgyűlést fog tartani, de jubileumi kiállítást is megrendeznek, ezúttal zászlókból. Kéri is, hogy akinek birtokában van, vagy tudomása van e célra alkalmas őrsi-, raj-, csapat zászló, jelezze.
Az érvényes szavazatok alapján bejelentette, hogy valamennyi további jelölt nagy szavazattöbbséggel megválasztásra került!
Szavazóbizottság beszámolója:
A főbb tisztségekre megválasztottak a következők:
- országos elnök: Dr. Roszmusz András
- országos ügyvezető elnök: Dr. Legeza László
- országos vezetőtiszt: Kispál György
- országos gazdasági vezető: Szlavkovszky László
- országos főtitkári Ormay József
A közgyűlés a foglalkozást követő cserkészimával röviddel 15 óra után véget ért.
Ezúttal is kívánunk a Kerület nevében
hatékony, egyetértésre segítő tevékenységet az új Vezetőségnek.

Fotópályázat — Magyar Cserkész jutalom!!!
A kerület fotópályázatot hirdet.
Nyári táborban készített fotókból kiállítást rendezünk, melynek részleteiröl következö számunkban adunk hírt, a három legjobb díjnyertes fotó készítöje egy-egy Magyar Cserkész elöfizetést kap ajándékba 2003-ra.

Országos hírek

Kerületi hírek—események

4. Oldal

Idén 90 éves a Magyar Cserkészet
Hasznos lehet a következő cserkészévet ennek az ünnepnek a fényében megtervezni.

3. Oldal

Ne feledjétek!

Kerületi hírek—események

I. évfolyam 6. szám

I. évfolyam 6. szám

A Magyar Cserkészszövetség V., Dél-magyarországi kerülete cserkészcsapatainak története 1989-től
Előzmények: (1945 előtti felmérés szerinti állapot)
A Magyar Cserkészszövetség V., Délmagyarországi kerületében a kezdetektől 1948-ig, a cserkészet betiltásáig élénk cserkészélet volt. A régi irattári adatok szerint a kerületben 91 cserkészcsapat működött az 1945 előtti időkben.
Ezek területileg az alábbi megoszlás szerint tevékenykedtek.
Bács-Kiskun megye 7 csapat, 395 fővel; Békés megye 42 csapat, 1355 fővel; Csongrád megye 42 csapat, 2041 fővel; Összesen 91 csapat, 3791 fővel
A cserkészcsapatok működéséről már több alkalommal kértünk beszámolókat; több csapattól már megkaptuk a jelentéseket. Most ismét kérjük a csapatokat, hogy készítsék el a csapattörténetről szóló beszámolójukat, így teljesebb képet kaphatunk kerületünk cserkészcsapatainak működéséről. Kérjük, hogy a beszámolókat az alábbiak szerint rendszerezzék:
1. A csapat alakulásától 1948-ig, a cserkészet betiltásáig
2. Az ún. katakomba-időszakról; 1948-1988-ig
3. az újjászületéstől (1988) napjainkig.
Egyben kérjük a cserkésztestvéreket, adjanak jelentést azokról a csapatokról, amelyek 1948 előtt működtek, de ma már nem működnek, megszűntek, szüneteltetik a működésüket.
A mai vajdasági öregcserkészek ismeretei szerint az észak-bácskai cserkészcsapatok is az V. kerülethez tartoztak. Erre vonatkozóan keressük az adatokat.
A MCSSZ V., Délmagyarországi kerületének újjáalakulása 1988-ban
A MCSSZ V. kerületének öregcserkészei közül többen Kovács Mihály piarista házfőnök, volt cserkész szervezésében kezdték el a cserkészet újjászervezésének lehetőségeit, feltételeit megtárgyalni. Név szerint említést érdemelnek az újjászervezésben aktívan részt vett cserkészek:
Bakonyi László (tanár) Dr. Marián Miklós (tanár) Dr. Rosiár László (ügyvéd) Dr. Lehoczy Károly (ügyvéd) Erky Tamás Temesi László Farkas Dezső Feketű József Fikert Géza Dr. Sipos József Bimbó Lajos
A felsorolt cserkészek több alaklommal összejöttek a Szeged-Felsővárosi plébánián, ahol Kovács Mihály plébános úr, cserkésztestvér adott helyet.
Első alkalommal 1989 febr. 8-án tartott öregcserkész összejövetelen ismertette a szervezőbizottság a kerület újjáalakításának programját. A cserkészmozgalom újjászervezéséhez nagy lendületet adott a Fekete Házban szervezett cserkészkiállítás, ahol a kiállításon látott emlékek sokakban felkeltették a nosztalgia érzését, és a cserkészet iránti érdeklődést.
A megkezdett szervezőmunka után 1989 december 9-én, a Szeged-Felsővárosi plébánia helyiségében tartottuk meg a MCSSZ V. kerületének alakuló és vezetőség-alapító közgyűlését, Kovács Mihály ideiglenes megbízott elnök vezetésével. A jelenlévő szegedi, bajai, kiskundorozsmai, röszkei, ba? makói, zsombói, békéscsabai, kétsopronyi cserkészcsapatok parancsnokai mellett képviselték a szentesi és kiskundorozsmai csapatokat. Kovács Mihály mb. elnök ismertette a MCSSZ ideiglenes alapszaálya szerint a kerület megalakulásának céljait és feltételeit.
Az Alapszabály szerint az igazolt cserkészcsapatok száma alapján indokolt a kerület megalapítása. Ennek alapján a közgyűlés egyhangúan kimondta:
Megalakult az V. cserkészkerület!
A következő napirend a kerület tisztségviselőinek megválasztása volt: Bakonyi László jelölőbizottsági elnök ismertette a kerületi tisztségviselőkre tett javaslatot: a javaslatokat a közgyűlés egyhangúlag elfogadta.
Ennek alapján a kerület elnöksége:
Elnök és ügyvezető elnök: Kovács Mihály
Társelnökök: Bakonyi László
Kárpáti László
Főtitkár: Esky Tamás; Vezetőtiszt: Farkas Dezső; Ellenőrző tiszt: Dr. Marián Miklós; Gazdasági vezetők: Fikert Géza és Dr. Sipos József; Jogügyi előadó: Dr. Lehoczky Károly; Sajtóelőadó: Dr. Rosiár László; Kiscserkész előadó: Kerekes Lászlóné; Regös előadók: Olajos Imre, Bíró Márta.
A kerületi vezetőség után a közgyűlés megválasztotta a kerületi intézőbizottságot Abonyi Klára, Dr. Czoboly Zoltán, Farkas Dezsőné, Nagy-György László, Ocskó Géza, Ózdi Béla, Szendrői Anna.
A közgyűlés döntött arról, hogy a 3 tagú fegyelmi bizottságot később választják meg. A résztvevők közül Dr. Marián Miklós, Orbán Imre, Dr. Czoboly Zoltán, Bakonyi László és Dr. Harsányi Géza hozzászólásai után a közgyűlést a cserkészinduló eléneklésével bezárták.

Próbázás betyár módra
A szegedi 550. Sz. Márton Áron cserkészcsapat egy nagyon jól sikerült programjáról szeretnék most mesélni.
Rúzsa Sándor, a közismert szegedi betyár egyszer csak úgy gondolta, segít egy csapat kis betyárnak, akiket Szeged-szerte köröztek a pandúrok, a baktói erdőn keresztül menekülni. Ott azonban számos pandúr leselkedett a sok kis betyár cserkészre, cserkészjelöltre, kiscserkészre és kiscserkészjelöltre! Csak akkor engedte őket tovább, ha sikerült számot adnia cserkésztudásáról, ügyességéről, talpraesettségéről.
Úgy látszik, életrevaló kis betyárcsapat ez, hiszen megállták a próbát, és estére már a tarjánvárosi Szent Gellért templomban gyülekeztek. De nem ám rabolni, hanem hálát adni, és az Isten színe előtt letenni illetve, megújítani kiscserkész-ígéretüket és cserkészfogadalmukat.
Egy erős kis betyár is megéhezik, a szentmise után ők is megették a finom süteményeket, majd szüleikkel együtt a tábortűz mellé telepedtek, hiszen anélkül nem élet a betyárélet… Maga Rúzsa Sándor vezette a tábortüzet, melyet félelmetes karikásának csattanásaival nyitott meg! Igazán betyáros lett így a hangulat.
Sötét volt már, amikor hazatért minden kis és nagy cserkész –a betyárkodásnak azonban még korántsem lett vége! Sőt, most kezdődött, és az igazi folytatás a büdöskúti csapattáborban következik!
Németh Judit

Kedves Cserkésztestvéreim!
Tájékoztatlak Benneteket, hogy KERÜLETI REGÖSNAPot szervezünk, melynek helyszíne Szeged, időpontja pedig 2002 október 5-e lesz, amikor is egész napos programmal várunk minden cserkészt, kicsit és nagyot. A programot cserkészkörökben hirdetjük meg, de bátran lehet hozni nem cserkész ismerősöket, barátokat, osztálytársakat, stb.
Nagyon számítunk minden csapat részvételére! Érdemes lesz eljönni, mert itt kedvet kaphat bárki a regöscserkészethez, melyet aztán a csapatéletben is lehet folytatni.
A programban szerepelnek kézműves foglalkozások (agyagozás, csuhé, mézeskalácsozás, gyöngyözés, kosárfonás, stb.), népi játékok, népdaltanulás, bográcsozás, kenyérsütés, este táncház. Akik előre jelzik részvételüket (később küldünk jelentkezési lapot), azok számára ingyen meleg ebédet biztosítunk! Szükség esetén a szállást is meg tudjuk oldani, de ezt is kérjük előre jelezni.
A regösnapról pontosabb információkat és plakátot augusztus végén fogunk eljuttatni a kerület minden csapatához.
Jó munkát!
Németh Judit
V. ker. mb. regös vt.

Az 547. Sz. Belon Gellért cserkészcsapat csapatújságot indít. Egyelőre „Az első Újság”. Olvashatunk benne írást a szülőknek a cserkészetről, Pályázatról, táborhelymustráról, a nyércről, találunk benne receptet, illetve rejtvény, valamint ismertetőt a Csapat névadójáról. Gratulálunk, további eredményes sajtómunkát kívánunk!